ગયા મહિને પણ પાકિસ્તાન સૈન્યએ ૧૪ ભારતીયોનો ભોગ લીધો હતો. છ જવાનો શહીદ થયા હતા જ્યારે આઠ નાગરીકોના પણ મોત નિપજ્યા હતા. આ વખતે પણ ફરી સરહદી ગામડામાં રહેતા નાગરીકોની હત્યા કરવાનો પ્રયાસ પાકિસ્તાન સૈન્યએ કર્યો હતો. મહિનામાં જ ૧૮ લોકોનો ભોગ લીધો છે તો પણ કોઇ જ નક્કર જવાબી કાર્યવાહી હજુસુધી કરવામાં નથી આવી. અગાઉની જેમ આ વખતે પણ કેન્દ્રીય ગૃહ પ્રધાન રાજનાથસિંહે દાવા કર્યા હતા કે ભારતીય જવાનો પણ પાકિસ્તાન સૈન્યને કોઇ પણ પ્રકારના હુમલા કે શસ્ત્ર વિરામ ભંગનો આક્રામક રીતે જવાબ આપી રહ્યા છે.